b'\n_START_ARTICLE_\nMajda Arh\n_START_SECTION_\n\xc5\xbdivljenjepis\n_START_PARAGRAPH_\nMajda Arh se je za\xc4\x8dela z glasbo ukvarjati \xc5\xbee v otro\xc5\xa1tvu ter \xc5\xbee kot najstnica nastopala v triu Arh, ki ga sta poleg Majde sestavljali \xc5\xa1e njeni sestri. V srednji \xc5\xa1oli in med \xc5\xa1tudijem je nastopala v narodnozabavnem ansamblu. Sodelovala je tudi s skupino Kompas. Prve pesmi kot solistki je pisal Branko Jovanovi\xc4\x87 \xe2\x80\x93 Brendi, iz tega obdobja je njena uspe\xc5\xa1nica Po\xc5\xa1lji mu veter v pozdrav. Kasneje je nastopala v skupini Don Juan ter kot backvokalistka pri Simona Weiss, skupini Pop Design..._NEWLINE_Leta 1989 je izdala svojo prvo kaseto Ne jo\xc4\x8di za njim srce, kmalu zatem pa je s skupino Memories od\xc5\xa1la nastopat v tujino. Po prenehanju sodelovanja s skupino se je vrnila v Slovenijo ter pustila glasbeno kariero._NEWLINE_Kasneje je zopet za\xc4\x8dela delovati kot pevka, besedilopiska in avtorica glasbe. Na Melodijah morja in sonca leta 1994 je od strokovne \xc5\xbeirije prejela nagrado za najbolj\xc5\xa1o pevko festivala za pesem Oprosti mi. Nato je izdala novo kaseto in plo\xc5\xa1\xc4\x8do Nori dan._NEWLINE_Leta 1996 je kot spremljevalni vokal spremljala Regino na Pesmi Evrovizije._NEWLINE_Marca 2007 je izdala album Poi\xc5\xa1\xc4\x8di me._NEWLINE_Majda Arh je poro\xc4\x8dena in ima dva otroka: h\xc4\x8derko Kim in sina Tima.'